Ғәлимов Сәләм исемендәге премия

Ғәлимов Сәләм исемендәге премия — йәш авторҙарҙың әҙәбиәт, музыка һәм һынлы сәнғәттәге иң яҡшы әҫәрҙәре һәм юғары башҡарыу оҫталығы өсөн Башҡортостанда 1967 йылдан 1990 йылғаса бирелгән премия.

Ул ВЛКСМ-дың Башҡортостан өлкә комитеты тарафынан ижади йәштәрҙе дәртләндереү маҡсатында 1967 йылда булдырыла һәм башҡорт шағиры Ғәлимов Сәләм исеме менән атала: «Башҡортостан комсомолының Ғәлимов Сәләм исемендәге йәштәр премияһы».

1967—1990 йылдарҙа был премияға төрлө жанрҙарҙа ижад иткән 50 автор һәм 5 ижади коллектив лайыҡ була. Уларға «Ғәлимов Сәләм исемендәге премия лауреаты» тигән исем һәм махсус диплом бирелә. Премия һуңғы тапҡыр 1990 йылда тапшырыла.

1995 йылда был премия урынына әҙәбиәт, сәнғәт һәм архитектура өлкәләрендә уңышлы эшләгән йәштәрҙе бүләкләү өсөн яңыһы булдырыла, һәм ул Шәйехзада Бабич исемендәге дәүләт республика йәштәр премияһы тип атала башлай.

 Лауреаттар 

 1967 
 Әнүәр Бикчәнтәев, яҙыусы — «Нисә йәш һиңә, комиссар?» китабы өсөн
 Фёдор Кащеев, рәссам — «Һауынсылар» («Доярки»), «Буровойҙа» («На буровой»), «Башҡорт ҡымыҙы» («Башкирский кумыс») картиналары өсөн.
 Шәүрә Мортазина, режиссёр — Мостай Кәримдең «Ай тотолған төндә» пьесаһы буйынса ҡуйған спектакле өсөн.
 Салауат Юлаев исемендәге Мәҙәниәт һарайының Халыҡ бейеү ансамбле. Художество етәксеһе РСФСР-ҙың һәм БАССР-ҙың атҡаҙанған мәҙәниәт хеҙмәткәре Г. В. Анищенко, оркестрҙың музыкаль етәксеһе һәм дирижеры БАССР-ҙың атҡаҙанған сәнғәт эшмәкәре А. К. Кукубаев. — 1966—1967 йылдарҙағы репертуары өсөн.

 1968 
 Салауат Галин, фольклорсы-ғалим — «Йылдар һәм йырҙар» китабы өсөн.
 Ибраһим Ғиззәтуллин, яҙыусы — 1967 йылда баҫылған «Юлға сығыр алдынан» повесы өсөн.
 Абдулхак Игебаев, шағир — «Ер-әсә ораны» поэмаһы өсөн.
 Рәшиҙә Туйсина, бейеүсе — башҡарыу оҫталығы өсөн.
 Нариман Сабитов, композитор — «Мин яратам һине, тормош!» балеты өсөн.

 1969 
 Шәриф Бикҡол, шағир — балалар һәм йәштәргә арналған ижады өсөн.
 Әсғәт Мирзаһитов, драматург —"Пьесалар" йыйынтығы өсөн.

 1970 
 шағир Рауил Бикбаев, «Автобиография» китабы өсөн

 1972 
 шағир, драматург Әнғәм Атнабаев, «Йөрәгемдән сыҡҡан юлдар» исемле шиғырҙар йыйынтығы өсөн

 1974 
 шағир, яҙыусы Александр Филиппов, «Пора тополиных вьюг» китабы өсөн

 1976 
 композитор Рим Хәсәнов — һуңғы йылдарҙағы ижады өсөн

 1978 
 Рәйес Низамов, яҙыусы — «Атайым эҙҙәренән» китабы өсөн

 1980 
 яҙыусы Динис Бүләков, «Иң оҙон төн», «Ҡыңғырауҙар» китаптары өсөн
 яҙыусы Әхиәр Хәким, «Күпер» китабы өсөн

 1983 
 йырсы Радик Гәрәев, башҡарыу оҫталығы өсөн

 1984 
 яҙыусы Вәзих Исхаҡов, «Һаумы, генерал», «Умырзая — яҙ сәскәһе» китаптары өсөн

 1986 
 шағир Сафуан Әлибаев, «Ҡойон» шиғырҙар йыйынтығы өсөн
 балетмейстер Әхийәретдинова Роза Әсләм ҡыҙы.

 1988 
 композитор Салауат Низаметдинов, һуңғы йылдарҙа ижад ителгән йырҙары һәм «Революция дауам итә» исемле ораторияһы өсөн.

 1990 
 шағир Хисмәт Юлдашев — «Убаларҙа — ҡылған» шиғырҙар китабы өсөн.
 шағир Ринат Хәйри — «Эҙләйем һине» шиғырҙар йыйынтығы һәм уға ингән «Ҡорбан» поэмаһы өсөн.
 композитор Нур Дауытов — йырҙар ижад итеү эшмәкәрлеге өсөн.

 Һылтанмалар 
 Журнал «Ватандаш». Лауреаты премии имени Г.Саляма 

 Шулай уҡ ҡарағыҙ 
 Шәйехзада Бабич исемендәге дәүләт республика йәштәр премияһы

 Иҫкәрмәләр 

Категория:Алфавит буйынса наградалар
Категория:Ғәлимов Сәләм исемендәге премия
Категория:1967 йылда барлыҡҡа килгәндәр